Чахатт Кханна

Чахатт Кханна (; мурдагы ысымы Чахатт Кханна Мирза — ) — Индиялык актериса, хинди тилиндеги индиялык тасмаларда жана телесериалдарда роль жараткан. «Башталышы жакшы» аттуу драмада Аиша Шарманын образын, ал эми «Макулдук» телесериалында Нида Бегтин ролун аткарганы менен белгилүү.
Өмүр баяны 
Чахатт өзүнүн чыгармачыл карьерасын 16 жашында баштаган. 2002-жылы ал биринчи жолу Cadbury жарнамасына Прадип Саркар менен тартылган. Алгачкы телешоусу да 2002-жылы чыккан, ал «Sachi Baat Sabhi Jag Jane» деп аталган. Кино тармагындагы биринчи чоң ийгилиги «7½ Phere» тасмасы менен байланыштуу. Ошол эле жылы «Фильм» аттуу триллерде роль ойногон, анда киноактёрлордун жашоосу чагылдырылат.2005-жылы Чахатт «Hero — Bhakti Hi Shakti Hai» сериалында эпизоддук роль жаратып, ханыша Майранын образын ойногон.

Кийинчерээк «Sony TV» каналынын «Kajjal» аттуу телешоусунда да пайда болгон.

2009-жылы Чахатт «Ek Main Ek Tum» тасмасында, андан соң MTV каналынын «Stuntmania» долбоорунда «Топтун лидери» аттуу тасмада роль жараткан.

Тасмаграфиясы
+ Жылы  Аталышы Ролу  Эск.  2005  Фильм  Анкита Кулкарни   2005  7½ Phere  Пияали «Пия» Йоши 2010  Ek Main Ek Tum  Чахат  2011  Рахмат  Канишка  2019  Prassthanam  Палак  2023  Yaatris   Сонам 

Жеке жашоосу 
Кханна 16 жашында бизнесмен Бхарат Нарсингхани менен таанышкан. Жуп алты жыл сүйлөшүп, 2006-жылдын декабрында үйлөнүшкөн. Бир нече айдан кийин алар ажырашып кетишкен, ал эми актриса Нарсингхани жана анын үй-бүлөсү ага физикалык жана эмоционалдык зомбулукка көрсөткөнүн айткан.

2013-жылдын 8-февралында Болливуд жазуучусу Шахрукх Мирзанын уулу Фархан Мирзага турмушка чыккан. Түгөйлөрдүн эки кызы бар. 2018-жылы Кханна сексуалдык жана психологиялык кысым көрсөтүлдү деген негиз менен ажырашууга арыз берген. Турмушка чыккандан кийин Чахатт ислам динин кабыл алган, бирок ажырашкандан кийин кайра индуизмге кайткан.

Булактар 

 Шилтемелер